אם אחר מלבוא לבית-הכנסת עד לאחר שהתחילו הצבור להתפלל, ואם יתפלל כסדר לא יגיע להתפלל תפלת שמונה-עשרה עמהם, והעקר הוא שיתפלל שמונה-עשרה עם הצבור, על כן יכול לדלג כאשר יתבאר. אך ברכת על נטילת ידים וברכות התורה וברכת אלהי נשמה, לעולם צריך לומר קדם התפלה - כמו שכתוב בסימן ז'. ועל כן אם לא אמרן בביתו, צריך לאמרן בבית-הכנסת, ואפלו אם על ידי זה יתאחר מלהתפלל עם הצבור. וגם קריאת-שמע עם הברכות בשחרית, צריך לומר דוקא קדם שמונה-עשרה, דהינו שיתחיל ברכת יוצר אור ויתפלל כסדר עד אחר שמונה עשרה בלי שום הפסק - כדי להסמיך גאלה לתפלה. דהינו גאל ישראל לשמונה-עשרה, אבל שאר הברכות וכל הסדר ופסוקי דזמרה - בלי ברכת ברוך שאמר וישתבח יכול לאמרם גם לאחר התפלה